stanford-oval/wikipedia huggingface dataset:
קראיקל (מחוז)
הערות שוליים

↑  Srivastava, Dayawanti, ed. (2010). "States and Union Territories: Pondicherry: Government". India 2010: A Reference Annual (54th ed.). New Delhi, India: Additional Director General, Publications Division, Ministry of Information and Broadcasting (India), Government of India. p. 1222. ISBN 978-81-230-1617-7.
↑  , India: Its Extent and Population, Journal of the American Geographical and Statistical Society vol. 1, no. 1, 1859, עמ' 22–23‏, JSTOR 196133
↑  Russell H. Fifield, The Future of French India, Far Eastern Survey vol. 19, no. 6, 1950, עמ' 62–64‏, JSTOR 3024284
1 2  "District Census 2011". Census2011.co.in. 2011. נבדק ב-2011-09-30.
↑  "New Page 1". אורכב מ-המקור ב-2009-07-16. נבדק ב-2009-11-29.
| --- | --- |
בקרת זהויות :  LCCN: n2008207094  VIAF: 135100852   WorldCat (עם VIAF): 135100852
קספר טן בום

| --- | --- |
אין תמונה חופשית
 לידה:  18 במאי 1859 הולנד, ממלכת ארצות השפלה 
 פטירה:  9 במרץ 1944 (בגיל 84) Hague Penitentiary Institution, הולנד 
 מדינה:  ממלכת ארצות השפלה 
 מקצוע:  לוחם מחתרת 
 מידע חסיד אומות העולם
 פרסים והוקרה:  חסיד אומות העולם (22 ביולי 2007) 
 קישורים חיצוניים
 יד ושם:  קספר טן בום
 www.corrietenboom.com
 
המצבה על קברו של קספר טן בום
קספר טן בום (בהולנדית: Casper ten Boom;‏ 18 במאי 1859 – 10 במרץ 1944) היה אזרח הולנדי נוצרי שסייע ליהודים וללוחמי מחתרת להימלט מהישג ידם של הנאצים בזמן השואה. טן בום נעצר בידי הנאצים יחד עם בנותיו בטסי וקורי טן בום, שסייעו אף הן להצלת יהודים בזמן המלחמה.
קספר מת בכלא סכוונינגן, כעשרה ימים לאחר מעצרו. על פועלו הוחלט להעניק לו את אות חסיד אומות העולם על ידי מוסד יד ושם.
ביוגרפיה

קספר נולד במחוז הארלם בשנת 1859, בנו של וילהלם טן בום, בעל חנות שעונים. כאשר הגיע לגיל 18 הוא פתח חנות תכשיטים באמסטרדם. הוא גדל במשפחה שהזדהתה עם הכנסייה ההולנדית הרפורמית והיה בעל אמונה חזקה. בעודו באמסטרדם החל לסייע לנזקקים ולעניים בעיר ובהמשך חזר להארלם.
נישואין וחיי משפחה

בבית ספר של יום ראשון, הוא פגש את קורנליה יוהאנה ארנולדה לוטוויג (כונתה "קור" בקצרה) אותה נשא לאישה בשנת 1884. כמו אביו, הוא חי ועבד באותו בניין כאשר בקומה התחתונה ניצבה חנות השעונים המשפחתית ובשתי הקומות העליונות היו חדרי המגורים. לו ול"קור" היו חמישה ילדים, מהם ארבעה הגיעו לבגרות: אליזבת "בסטי" (1944-1885), וילם (21 בנובמבר 1886 – 13 בדצמבר 1946), ארנולדה יוהאנה "נולי" (1890 – 22 באוקטובר 1953) וקורנליה ארנולדה יוהאנה "קורי" (1983-1892). בנם החמישי, הנדריק יאן (12 בספטמבר 1888 – 6 במרץ 1889) נפטר בינקותו. אשתו של קספר נפטרה בשנת 1921 משבץ.
בעוד שוילם ונולי התחתנו ועזבו את הבית, קספר התגורר עם בנותיו הרווקות קורי ובטסי בדירתו שהייתה גם חנות שעונים. בני משפחת טן בום השתייכו לזרם הפרוטסטנטי הרפורמי ההולנדי.
פועלו בזמן הכיבוש הנאצי

משפחת טן בום היו נוצרים אדוקים ורחבי לב. בהתאם לספר "המחבוא" (אנ'), בשנת 1918 המשפחה הכניסה לביתה לראשונה ילדים מאומצים אותם גידלו במשך שנים. קורי התנדבה בכנסייה עבור פעילויות לילדים מוגבלים במשך עשרים שנה. הכנסייה ההולנדית הרפורמית "גינתה את רדיפת היהודים על ידי הנאצים וראתה בה חוסר צדק כלפי בני האדם". חברי המשפחה האמינו בכל לבם שכל האנשים שווים בפני האל.
במהלך הכיבוש הנאצי של הולנד, קספר טן בום ושתי בנותיו החלו לתת מחסה בביתם ליהודים שנרדפו על ידי הנאצים. במאי 1942 אישה ניגשה לביתם וביקשה עזרה. היא ציינה שהייתה יהודייה, שבעלה נעצר כמה חודשים קודם לכן ושבנה החל להסתתר מהגרמנים. לאחר שרשויות הכיבוש החלו לפקוד את ביתה היא פחדה לחזור אליו. היא שמעה שהמשפחה עזרה ליהודים אחרים ושאלה אם היא יכולה להישאר עמם; קספר השיב לה בחיוב. הוא האמין שכל האנשים שווים בפני בורא עולם ואמר לה "בבית זה, אנשי האל תמיד רצויים". כאשר הנאצים החלו לדרוש מהיהודים לענוד טלאי צהוב, קספר החל אף הוא לענוד את הטלאי מרצונו. בנו וילם, מיניסטר בכנסייה ההולנדית הרפורמית, עבד גם הוא בבית תמחוי לא-דתי. בזמן המלחמה, סיפק במקום זה מסתור ליהודים רבים שביקשו להימלט מציפורני הנאצים.
מעצר ומוות

ב-28 בפברואר 1944 אנשי הגסטפו פשטו על ביתם, עצרו את קספר ואת שתי בנותיו קורי ובסטי, וכן את וילם, בתו השלישית ואחיינו שהיו בדירה בזמן הפשיטה. הגסטפו עצרו משתפי פעולה נוספים שהיו פוקדים את ביתם בשעות הבוקר, כשלושים איש כולל בני משפחת טן בום נלקחו למעצר בכלא סכוונינגן.
כאשר קספר תוחקר ותושאל בכלא, הגסטפו אמרו לו שהם ישחררו אותו מפאת גילו הנכבד כך שהוא יוכל "למות במיטתו". הוא השיב: "אם היום אני חוזר הביתה, למחרת אני פותח את דלת הבית לכל מי שדופק ומבקש עזרה". כשנשאל אם הוא מודע לכך שסיוע ליהודים יכול לעלות לו בחייו ענה: "יהיה זה כבוד לתת את חיי עבור העם הנבחר". ב-10 במרץ 1944 קספר נפטר בבית החולים העירוני האג, במותו היה בן 84, כעשרה ימים בלבד לאחר ששהה בכלא.
בתו בטסי נהרגה במחנה ראוונסבריק בדצמבר 1944. בנו וילם נדבק בשחפת בעודו במעצר בגין פעילותו המחתרתית. אף על פי שהוא שוחרר ממעצר, הוא נפטר מהמחלה זמן קצר לאחר סיום המלחמה. אחיינו של קספר, כריסטיאן שהיה בן 24, נשלח למחנה ההשמדה ברגן-בלזן בגין פעילותו במחתרת, במחנה מצא את מותו בזמן המלחמה.
עיטורים

מוזיאון טן בום בהארלם, שניצב בבית המשפחה, מכבד את זכרם של כל בני המשפחה. בשנת 2008 הוחלט להעניק לקספר טן בום את אות חסיד אומות העולם על ידי מוסד יד ושם.
קפפנברג בולס

| --- | --- |

 מידע כללי
 תאריך ייסוד:  1976 
 מדינה:  אוסטריה 
 אולם ביתי:  ספורתאל וולפרסאם (1,000 מושבים)
 מיקום:  אוסטריה קפנברג, אוסטריה
 כינוי:  השוורים
 ליגה:  ליגת העל האוסטרית בכדורסל
 תארים
 ליגת העל האוסטרית: 7  הגביע האוסטרי: 4
 https://bulls-basketball.eu/
 
קפפנברג בולס (בגרמנית: Kapfenberg Bulls) היא קבוצת כדורסל אוסטרית מהעיר קפנברג, המתחרה בליגת העל האוסטרית.
היסטוריה

מאז 1991 שיחקו הבולס בבונדסליגה האוסטרית בכדורסל, ליגת הכדורסל המקצועית האוסטרית הגבוהה ביותר. בין השנים 2001–2004 הגיע המועדון להישג השיא עם 4 אליפויות רצופות. התואר האחרון בו זכתה הקבוצה היה הגביע האוסטרי בשנת 2007. בשנת 2009 הגיעה הקבוצה למקום השלישי בליגה המרכז אירופאית, הישג השיא לקבוצה אוסטרית בטורניר בין לאומי.
בשנת 2017 זכתה הקבוצה פעם נוספת באליפות הליגה האוסטרית, הפעם החמישית והראשונה מאז 2004, בשתי העונות שלאחריה הצליחה הקבוצה לשמור על תואר האליפות וזכתה פעמים נוספות באליפות המדינה.
היסטוריה > תארים

ליגת העל האוסטרית (7)
2000/01, 2001/02, 2002/03, 2003/04, 2016/17, 2017/18, 2018/19
הגביע האוסטרי: (4)
2006/07, 2013/14, 2016/17, 2017/18, 2018/19, 2019/20
הסופרקאפ האוסטרי
2001/02, 2002/03, 2013/14, 2016/17, 2017/18
קראיניקובו

| --- | --- |

כנסיית מיכאל הקדוש בקראיניקובו
 מדינה:  אוקראינה אוקראינה
 מחוז:  זקרפטיה זקרפטיה
 מחוז משנה:  חוסטסקי
 גובה:  200 מטרים
 אוכלוסייה:  ‏
  ‑ בכפר:  1,565 (2001)
 קואורדינטות:  48°07′10″N 23°26′26″E﻿ / ﻿48.119444444444°N 23.440555555556°E﻿ / 48.119444444444; 23.440555555556 
 אזור זמן:  UTC +2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםקראיניקובו(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםקראיניקובו(למפת זקרפטיה רגילה) אוז'הורוד מוקצ'בו חוסט וינוהרדיב סבליאבה רחיב לבוב איוואנו-פרנקיבסק רומניה הונגריה סלובקיה פוליןקראיניקובו(למפת זקרפטיה מוגדלת) אוז'הורוד מוקצ'בו חוסט וינוהרדיב סבליאבה רחיב לבוב איוואנו-פרנקיבסק רומניה הונגריה סלובקיה פוליןקראיניקובו  he tabBackground:;tabBorder:#aaa;defaultTab:0;
קראיניקובו (באוקראינית: Крайниково; בהונגרית: Mihálka, מיהאלקה; ביידיש: קרייניקוב או קרייניקוף) הוא כפר במחוז זקרפטיה באוקראינה. הכפר שוכן מדרום-מזרח לעיר חוסט.
היסטוריה

האזכור הראשון לכפר הוא במסמך הונגרי משנת 1391, שם הוא מוזכר בשם "קראינוקפלואה" (Karaynokfalua). במסמכים מאוחרים יותר הוא מוזכר גם כ"מיהאלפלואה" (Myhalfalua), "קראיניקפלבה" (Krajnikfalva) ו"מיהאלקפלבה" (Mihalkafalva).
כמו יתר חבל זקרפטיה, הכפר היה חלק מהאימפריה האוסטרו-הונגרית עד לחתימת חוזה טריאנון לאחר מלחמת העולם הראשונה, אשר במסגרתו החבל הועבר לצ'כוסלובקיה. במלחמת העולם השנייה השתלטה הונגריה על החבל, ולקראת סוף המלחמה הוא נכבש על ידי ברית המועצות.
החבל היה תחת השלטון הסובייטי עד שב-1991 אוקראינה קיבלה את עצמאותה.
הקהילה היהודית

הקהילה היהודית בכפר התקיימה לפחות משנת 1880, אז ישבו בו 22 יהודים. כעבור 30 שנה, ב-1910 האוכלוסייה היהודית גדלה ל-41. בעקבות גודלה הקטן הקהילה לא הייתה יכולה לספק שירותי דת לעצמה והסתמכה על אלו של הכפר סוקירניציה הסמוך.
ב-1941 נמנו בכפר 86 יהודים ב-17 משפחות, כ-8% מכלל האוכלוסייה. ערב השואה מרבית היהודים עסקו בחקלאות ובמרעה, במיוחד של ביזונים.
ב-1944 החל ריכוז היהודים באזור לגטאות ויהודי קראיניקובו נשלחו ביחד עם יהודי כפרים נוספים לגטו שהוקם בסוקירניציה. כעבור מספר חודשים נשלחו כל יושבי הגטו לאושוויץ ורובם הגדול של יושביו נספו.
לקריאה נוספת

אברהם פוקס, חוסט ובנותיה: לתולדות עיר ואם בישראל וקהילותיה הכפריות, ירושלים, תשס"ח 2007, עמ' 46–49
הערות שוליים

1 2  מיהאלקה בתוך מספר האוכלוסייה היהודית לפי יישוב 1840–1941, בודפשט: משרד הסטטיסטיקה המרכזי (הונגריה) (אנ')‏, 1993 (בהונגרית) ISBN 9632150066.
1 2 3  אברהם פוקס, חוסט ובנותיה: לתולדות עיר ואם בישראל וקהילותיה הכפריות, ירושלים, תשס"ח 2007, עמ' 46–49.
| --- | --- |
בקרת זהויות :  NKC: ge928144 
ערך זה הוא קצרמרבנושא יישובים באוקראינה. אתם מוזמנים לתרום לוויקיפדיה ו.
קראמורה (סדרת טלוויזיה)

| --- | --- |
 סוגה:  הרפתקאות ופנטזיה
 יוצרים:  ולרי פיודורוביץ' יבגני ניקישוב
 כותבים:  אלכסנדר פומין
 בימוי:  דנילה קוזלובסקי
 שחקנים:  דנילה קוזלובסקי אנדריי סמוליאקוב פיליפ יאנקובסקי דריה בלבאנובה
 ארץ מקור:  רוסיה 
 שפות:  רוסית 
 מספר עונות:  1 
 מספר פרקים:  8 
 הפקה
 מפיק:  יקטרינה קונוננקו דנילה קוזלובסקי
 מפיקים בפועל:  ולרי פיודורוביץ' יבגני ניקישוב
 חברת הפקה:  DK Entertainment 1-2-3 Production Kino Prime CGF VFX
 הפצה:  TV3 סנטרל פרטנרשיפ
 אתר צילומים:  מוסקבה, סנקט פטרבורג וגאורגיה
 צלמים:  איליה אוורבאך
 שידור
 רשת שידור:  Start.ru
 תקופת שידור מקורית:  20 בינואר 2022 – הווה
 קישורים חיצוניים
 דף התוכנית ב-IMDb
 
קראמורה (ברוסית: Карамора) הוא סדרת ערפדים רוסית משנת 2022, שבוימה על ידי דנילה קוזלובסקי שגם מככב בו לצד אנדריי סמוליאקוב. זהו שיתוף הפעולה השלישי בין קוזלובסקי לסמוליאקוב לאחר שהשניים עבדו יחד גם על הסרטים "הוויקינג" ו"המאמן". הסדרה הופקה על ידי Premier Studios וסנטרל פרטנרשיפ. עלילתה מגוללת היסטוריה אלטרנטיבית של המדינה הרוסית בתחילת המאה ה-20. האנרכיסט קראמורה מקבל גישה למידע על חיי המשפחה הקיסרית. מתברר כי במשך שלוש מאות שנים השושלת אובטחה על ידי מסדר ערפדים חשאי.
סדרת טלוויזיה פותחה כסדרה בת 8 פרקים. בהמשך, במקום איליה נאישולר שתוכנן לביים את הסדרה, הוזמן דנילה קוזלובסקי לביים וגם לככב בו. חלק מהצילומים נערכו בגאורגיה.
הקרנת הבכורה של "קראמורה" תוכננה תחילה ל-19 בנובמבר 2020, אך בעקבות התפרצות נגיף הקורונה ברוסיה השידור נדחה תחילה לספטמבר 2021 ולאחר מכן לינואר 2022.
עלילה

ראשית המאה העשרים. רוסיה נמצאת על סף מהפכה, כאשר קראמורה, אנרכיסט צעיר, לומד סוד נורא - במשך מאות שנים נשמרה שושלת רומנוב על ידי מסדר חשאי המורכב מערפדים. במאבק איתם מאבד האנרכיסט הצעיר קראמורה את אהובתו, אלינה. כעת אין לו ברירה אלא לצאת לדרך הנקמה. הוא אוסף קבוצה של נאמנים שמכריזה מלחמה על מסדר הערפדים, כשאירועים אלה הופכים לתחילת מלחמת העולם הראשונה ולאחריה מהפכת 1917, שישפיעו גם על גורלה של המדינה כולה.
צוות שחקנים

דנילה קוזלובסקי - קראמורה, אנרכיסט
דריה בלאבאנובה - אלינה, אהובתו של קראמורה
פיליפ יאנקובסקי - רונבסקי
ניקולאי קומיאגין - ולדימיר מאיאקובסקי
אנדריי סמוליאקוב
נינו נינידזה
ארתור ואחה
רינאט סאפין
וילן באביצ'ב
הפקה

"עם כל הקדרות, חוסר הפשרות והאכזריות, לסרט שלנו מחלחלים אור, אהבה ואירוניה עצמית. מצד אחד זו הפנטזיה של העולם שאנו יוצרים, מצד שני זו מציאות הדומה להיום."
 — דנילה קוזלובסקי בשיחה עם משתתפי קומיק-קון רוסיה 2019.
במקור זו נועדה להיות סדרה שתוכננה לעלות לשידור בערוץ TV3. הצילומים החלו במהלך שנת 2019 ונערכו בגאורגיה עד פברואר 2020. באוקטובר 2020 חודשו צילומי השלמה במוסקבה ובנובמבר עברו לסנקט פטרבורג, בה נמשכו עד דצמבר 2020.
הערות שוליים

↑  Карамора. Первый официальный тизер (сериал Данилы Козловского)
↑  Кодзима-гений, майор Гром и Ганнибал: Самое интересное на Comic Con Russia 2019, דיווח בפורטל KinoPoisk
↑  Ожидается выход сериала «Карамора» на канале «ТВ-3»
↑  ОБЗОР ИЗМЕНЕНИЙ ГРАФИКА РЕЛИЗОВ РОССИИ ЗА НЕДЕЛЮ С 15 ПО 21 ФЕВРАЛЯ
↑  Проект Данилы Козловского "Карамора" выйдет в феврале 2022 года
↑  На Comic Con Russia 2019 Данила Козловский презентует свою новую режиссерскую работу «Карамора»
↑  Режиссер «Чернобыля» Данила Козловский пообещал снять фильм победителю запущенного им конкурса
↑  Данила Козловский нашёл исполнителя роли Владимира Маяковского для «Караморы», Кино-Театр.Ру, ‏2020-06-30
↑  ДАНИЛА КОЗЛОВСКИЙ НАЧАЛ СЪЕМКИ ИСТОРИЧЕСКОГО ФЭНТЕЗИ-ТРИЛЛЕРА «КАРАМОРА»
↑  Данила Козловский приступил к съемкам фильма "Карамора"
| דנילה קוזלובסקי |
| --- | --- | --- |
| סרטים שביים | המאמן (2018) • צ'רנוביל 1986 (2021) • קראמורה (2022) |  |
קרולינה הרפורט

| --- | --- |
צילום מ-2012
 לידה:  22 במאי 1984 (בת 40) פנקו, הרפובליקה הפדרלית של גרמניה 
 מדינה:  גרמניה גרמניה
 תקופת הפעילות:  מ-2000 
 מקום לימודים:  האקדמיה לדרמה ע"ש ארנסט בוש 
 פרסים והוקרה:  דב ברלין (2009) 
 http://karoline-herfurth.de/
 פרופיל ב-IMDb
 
קרולינה הרפורט (בגרמנית: Karoline Herfurth; נולדה ב-22 במאי 1984) היא שחקנית גרמנייה.
ביוגרפיה

הרפורט נולדה בברלין המזרחית לאם פסיכולוגית ואב שעבד כאח גריאטרי, הוריה התגרשו כשהייתה בת שנתיים, היא הופיעה לראשונה בטלוויזיה בגיל עשר ולמדה באקדמיה למשחק בברלין (Ernst Busch Academy of Dramatic Arts).
בתחילת שנות ה-2000 שיחקה במספר סרטי נעורים, בהם "ילדות גדולות לא בוכות". ב-2006 שיחקה בסרט "הבושם: סיפורו של רוצח".
ב-2008 גילמה בסרט "נער קריאה" סטודנטית למשפטים הלומדת באוניברסיטה ביחד עם מיכאל ברג, הדמות הראשית. באותה שנה שיחקה בתפקיד הראשי בסרט "Im Winter ein Jahr" עליו זכתה בפרס הקולנוע של בוואריה בקטגוריית השחקנית הראשית הטובה ביותר.
ב-2009 גילמה את דמותה של גרטל ברגמן בסרט "ברלין 36'". באותה שנה הופיעה גם בסרט האימה "Wir sind die Nacht".
ב-2010 שיחקה בסרט "וינסנט רוצה לים". בשנת 2011 שיחקה בסרט הדרמה "Das Blaue vom Himmel".
בתיאטרון היא הופיעה במחזה "ליליום".
הערות שוליים

↑  EmanuelLevy, Reader, The: Casting Kate Winslet and Ralph Fiennes | Emanuel Levy (באנגלית)
↑  Ed Meza, Ed Meza, ‘Rabe,’ ‘Baader’ share Bavaria prize, Variety, ‏2009-01-19 (באנגלית)
| --- | --- |
בקרת זהויות :  NLI: 987007605502605171  PLWABN: 9812443969205606  BIBSYS: 14025489  BNE: XX1661482  BnF: cb150392424 (data)  GND: 136811876  ISNI: 0000 0000 8160 0980  LCCN: no2010151191  MusicBrainz: 6c1a5b9d-6906-4226-9f3d-cf6f262de1cc  NKC: xx0069294  NLK: KAC2020L2546  NTA: 333713656  RERO: 02-A026888954  SUDOC: 155921053  VIAF: 81094411   WorldCat (עם VIAF): 81094411
קארסטן יאנקר

קארסטן יאנקר (בגרמנית: Carsten Jancker; נולד ב-28 באוגוסט 1974) הוא כדורגלן עבר גרמני ששיחק בעמדת החלוץ. יאנקר מאמן כיום את קבוצת ס.וו. הורן האוסטרית.
קריירת מועדונים > פ.צ. קלן וראפיד וינה

יאנקר, יליד גרבסמוהלן שבגרמניה המזרחית, שיחק במועדוני הנוער של הנזה רוסטוק ופ.צ. קלן לפני שעלה לבוגרים של פ.צ קלן בבונדסליגה בשנת 1993. בקיץ 1995 הושאל לעונה אחת לראפיד וינה, והבקיע שבעה שערים בטורניר גביע אירופה למחזיקות גביע, אך קבוצתו הפסידה בגמר 1-0 לפריס סן ז'רמן. עם זאת, יאנקר זכה עם ראפיד וינה באליפות אוסטריה.
קריירת מועדונים > באיירן מינכן

כשחזר יאנקר מההשאלה בראפיד וינה בקיץ 1996, חתם בבאיירן מינכן, שהתרשמה מיכולותיו בגביע המחזיקות. יאנקר שיחק בבאיירן מינכן שש עונות, זכה עמה בארבע אליפויות, שני גביעים, ארבעה סופר-קאפ, זכייה אחת בליגת האלופות בעונת 2001, לאחר ניצחון בבעיטות הכרעה במשחק הגמר מול ולנסיה, וזכייה אחת בטורניר הגביע הביניבשתי, לאחר ניצחון בגמר על בוקה ג'וניורס. באותן שנים, יאנקר שיתף פעולה בהתקפה של באיירן מינכן עם החלוץ הברזילאי ג'ובאני אלבר, והם יצרו ביחד חוליית התקפה אפקטיבית במיוחד. יאנקר הופיע במדי באיירן מינכן 143 פעמים, והבקיע 48 שערים.
קריירת מועדונים > אודינזה, קייזרסלאוטרן, שאנגחאי שנחווה ומטרסבורג

בקיץ 2002 חתם יאנקר באודינזה. יאנקר לא הסתגל לסגנון המשחק בסרייה א', והבקיע 2 שערים בלבד בשתי עונות, שבסופן עבר לקייזרסלאוטרן, שם רשם שיפור מסוים ביכולתו, ואף הבקיע שישה שערים במשחק גביע מול שונברג 95, שהסתיים בתוצאה 15-0 לטובת קייזרסלאוטרן, נתון המהווה שיא כיבושים עבור שחקן אחד במפעל הגביע הגרמני (נכון ל-2015). יאנקר ירד ליגה עם קייזרסלאוטרן בעונת 2006, ובתומה עבר לשאנגחאי שנחווה מליגת העל הסינית, שם נכשל ושוחרר אחרי שבעה משחקים. בפגרת החורף עבר למטרסבורג מהבונדסליגה האוסטרית, שם חווה עדנה מחודשת והבקיע 24 שערים ב-81 הופעות, עד לפרישתו ב-2009.
קריירה בינלאומית

יאנקר נכלל בסגל הגרמני ליורו 2000 בזכות הצלחתו בבאיירן מינכן ושיתוף הפעולה עם ג'ובאני אלבר. יאנקר לא הרשים במדי נבחרת גרמניה, ונטען כי לא הצליח להסתגל למשחק ללא אלבר כפי שנדרש בנבחרת הגרמנית. עם זאת, המשיך יאנקר להיות חלק מהנבחרת גם בטורניר מוקדמות מונדיאל 2002, בו הבקיע שער יתרון לגרמניה, במשחק בו הובסה לבסוף הנבחרת בתוצאה 5-1 על ידי נבחרת אנגליה. עם זאת, העפילה לבסוף גרמניה למונדיאל 2002. יאנקר זומן על ידי רודי פלר לסגל הגרמני לאותו מונדיאל. בטורניר זה הבקיע יאנקר שער בניצחון 8-0 על נבחרת ערב הסעודית בשלב הבתים, ופתח בכל שלושת המשחקים של גרמניה בשלב זה, אך הוחלף בכולם, ולא שיחק באף משחק בשלב הנוק אאוט, לרבות גמר מונדיאל 2002, בו הפסידה גרמניה 2-0 לברזיל. לאחר המונדיאל, יאנקר לא זומן יותר לנבחרת. ליאנקר 33 הופעות במדים הלאומיים, בהן הבקיע עשרה שערים.
קריירת אימון

יאנקר אימן לתקופה קצרה בשנת 2010 את קבוצת הנוער האוסטרית נויזיידל, ובאותה שנה החל לעבוד כמאמן הנוער עד גיל 15 של ראפיד וינה. בשנת 2013 קודם לתפקיד עוזר המאמן בראפיד וינה, תפקיד אותו מילא עד לשנת 2016. בשנת 2017 מונה כמאמן קבוצת ס.וו. הורן האוסטרית.
תארים

עם ראפיד וינה:
אליפות הבונדסליגה האוסטרית: 1995/96
עם באיירן מינכן:
אליפות הבונדסליגה (4): 1996/97, 1998/99, 1999/00, 2000/01
הגביע הגרמני (2): 1997/98, 1999/00
גביע הליגה הגרמנית (4): 1997, 1998, 1999, 2000
ליגת האלופות: 2001
הגביע הביניבשתי: 2001
קרב מגנסיה

קרב מגנסיה נערך בשנת 190 לפנה"ס בין הרפובליקה הרומית לממלכה הסלאוקית בקרבת העיר מגנסיה אד סיפילום בלידיה, כ-65 ק"מ צפונית מזרחית לסמירנה (כיום איזמיר בטורקיה).
רקע

בשנת 197 לפנה"ס פלש אנטיוכוס השלישי, מלך הסלאוקים ליוון והובס על ידי הרומאים בקרב תרמופילאי (אנ') בשנת 191 לפנה"ס. שנה לאחר מכן, התחולל קרב מגנסיה.
מפקדים

הקרב התחולל בין צבאותיו של אנטיוכוס השלישי לבין הרומאים.
תוצאות

התבוסה בקרב מגנסיה חייבה את אנטיוכוס השלישי לכרות בשנת 188 לפנה"ס את שלום אפאמיאה המשפיל, שחייב את הסלאוקים לנטוש את כל השטחים שמצפון להרי הטאורוס, לשלוח בני ערובה לרומא בהם שני בניו של אנטיוכוס, לשלם לרומא פיצויי מלחמה גדולים, שאף הכתיבו לסלאוקים צורת פעולה, והגבלת כוחם הצבאי, בצי ימי ופילי מלחמה.
בכך הסתיימה השפעת הסלאוקים באסיה הקטנה רובה ככולה, והאזור נכנס לספירת ההשפעה הרומית. קרב מגנסיה אף סימן את תחילת הסוף של האימפריה הסלאוקית.
לקריאה נוספת

זיו יופה - פלנקס נגד לגיון: התנגשות הטיטאנים הצבאיים של העת העתיקה
קונטנטו נאו

קונטנטו נאו (ContentoNow), לשעבר קונטנטו דה סמריק, היא הוצאת ספרים ישראלית העוסקת בשיווק וקידום מחוץ לישראל דרך פלטפורמות דיגיטליות כגון אמזון ופייסבוק. עסקה גם בהוצאה לאור במימון המחבר. בראש ההוצאה עומד המייסד, איש התקשורת והמו"ל נתנאל סמריק. ההוצאה מתמקדת בפרסום ספרים המעניקים תשובות לחיים טובים יותר (Books for Better Life). ספרים בעברית של ההוצאה מתורגמים לאנגלית ולסינית ומופצים בארצות הברית, באירופה ובסין.
ההוצאה לאור משווקת תכנים וספרים בעיקר בתחום הדיגיטל באמצעות קמפיינים ברשתות החברתיות, תוך שימוש בפלטפורמות של פייסבוק, טוויטר, אמזון, הפצה לבלוגים בתחומים ייעודיים, למוציאים לאור בירידי ספרים בינלאומיים, וכן באולפן הטלוויזיה של ההוצאה שזכה לארח לראיונות שורה ארוכה של אישים.
עם המחברים שהוציאו או הפיצו את ספריהם בהוצאה נמנים: עמוס אטינגר, שאול אייזנברג, גילה אלמגור, עדי גורדון, כרמי גילון, איתן הבר, אילן הייטנר, דני יתום, ליאור כלפון, אוריאל לין, אושרת קוטלר, עליזה זיו ואחרים.
בדצמבר 2020 פורסם באתר "דה מרקר" כי קונטנטו דה סמריק, ארחה באולפני הטלוויזיה שלה שורה של חתני פרס ישראל לסדרה של ראיונות אישיים עם נתנאל סמריק..
הערות שוליים

↑  טלי חרותי-סובר, מי אתה, "דוקטור" מישאל בן עמי?, באתר הארץ, 29 בינואר 2017
↑   קונטנטו דה סמריק ונתנאל סמריק, ראיונות עם חתני פרס ישראל וסיפוריהם ששודרו באולפני החברה, באתר TheMarker‏, 14 בדצמבר 2020
ערך זה הוא קצרמרבנושא ספרות. אתם מוזמנים לתרום לוויקיפדיה ו.
קרולינה אמליה, נסיכת שלזוויג הולשטיין-זונדרבורג-אוגוסטנבורג

קרולינה אמליה, נסיכת שלזוויג-הולשטיין-זונדרבורג-אוגוסטנבורג (בדנית Caroline Amalie af Slesvig-Holsten-Sønderborg-Augustenborg;‏ 28 ביוני 1796  – 9 במרץ 1881) הייתה אשתו של כריסטיאן השמיני, מלך דנמרק.
ביוגרפיה

קרולינה אמליה נולדה ב-28 ביוני 1796 בקופנהגן, בירת דנמרק. אביה היה פרידריך כריסטיאן השני, דוכס שלזוויג-הולשטיין-זונדרבורג-אוגוסטנבורג ואמה הייתה 
לואיזה אוגוסטה, נסיכת דנמרק. אמה הייתה בתם של כריסטיאן השביעי, מלך דנמרק ושל קרוליין מתילדה, נסיכת בריטניה אשר על שמה נקראה קרולינה אמליה. ב-1807 עברה המשפחה לאוגוסטנבורג. אמה קירבה אותה לחצר המלוכה הדנית שבה שלט אחיה, פרדריק השישי, מלך דנמרק. היא הכירה אותה ליורש העצר דאז כריסטיאן פרדריק. חרף העובדה שכריסטיאן כבר היה נשוי באותה תקופה לשרלוטה פרדריקה, דוכסית מקלנבורג-שוורין, הרי שהוא וקרולינה אמליה התאהבו.
ב-1810 גירש כריסטיאן את שרלוטה פרדריקה, וב-1814 חזר לדנמרק לאחר תקופה קצרה בה שלט בנורווגיה. ב-1815 נישאו הוא וקרולינה. בין 1816-1817 התגורר הזוג בעיר אודנסה מכיוון שכריסטיאן שימש כמושל האי פין שאודנסה היא בירתו. הם לא הצליחו ללדת ילדים, ובין 1818-1822 הם נסעו ברחבי אירופה יחד, ואף ביקרו באתרי מרפא שונים בניסיון לרפא חוסר יכולת זה. קרולינה שימשה כאם חורגת עבור בנו של כריסטיאן מנישואים קודמים, פרדריק קרל. היא חיה עם בעלה בהרמוניה מוחלטת, והתייחסה בסלחנות לבגידותיו הרבות. אופייה החביב הביא לה כבוד ונאמנות גם מצד שאר אנשי החצר. בעוד שכריסטיאן נודע כחובב מדעים מושבע, קרולינה התפרסמה כמלחינה מוכשרת וכתבה מספר יצירות לפסנתר.
ב-1839 הוכתרו כריסטיאן וקרולינה כמלך ומלכת דנמרק. כמלכה, קרולינה השקיעה רבות במעשי צדקה ופילנתרופיה. היא תמכה באופן פעיל בתנועתו של ניקולאי גרונטוויג. במהלך השאלה על השליטה במחוזות שלזוויג והולשטיין, תמכה קרולינה אמליה יחד עם אחיה כריסטיאן אוגוסט ופרדריק במפלגה הפרו-גרמנית שתבעה להעניק עצמאות לחבלים אלו. צעד זה הוביל לירידה ניכרת בפופולריות של המלכה. ב-20 בינואר 1848 נפטר בעלה. היא התגוררה בשנים שלאחר מכן בחודשי הקיץ בטירה מצפון לקופנהגן, ובחורף בדרום אירופה. היא המשיכה לתמוך בפרויקטים שונים למטרות צדקה. היא נפטרה ב-9 במרץ 1881 בגיל 84 ונקברה בקתדרלת רוסקילדה לצד בעלה.
קיריל פטקוב

קיריל פטקוב פטקוב (בבולגרית: Кирил Петков Петков;‏ נולד ב-17 באפריל 1980 בפלובדיב, בולגריה) הוא כלכלן ופוליטיקאי בולגרי, אשר כיהן מדצמבר 2021 ועד אוגוסט 2022 כראש ממשלת בולגריה, ומנהיג ביחד עם אסן ואסילב את המפלגה הגדולה באספה הלאומית, מפלגת אנחנו ממשיכים בשינוי.
חייו

קיריל פטקוב נולד בפלובדיב. הוא רכש תואר שני במנהל עסקים מאוניברסיטת הרווארד ועסק במגוון תפקידי ניהול בקנדה ובארצות הברית בארצו, וכן נמנה עם מקימי המרכז לאסטרטגיות כלכליות באוניברסיטת סופיה. פטקוב שימש כמרצה לכלכלה באוניברסיטת סופיה.
ממאי ועד ספטמבר 2021 כיהן כשר הכלכלה של בולגריה בממשלת המעבר של סטפן יאנב. בספטמבר 2021 הקים ביחד עם אסן ואסילב את מפלגת "אנחנו ממשיכים בשינוי". בבחירות שנערכו בנובמבר 2021 (אנ'), זכתה המפלגה ב-67 מושבים בפרלמנט הבולגרי והייתה למפלגה הגדולה ביותר. לאחר משא ומתן עם מספר מפלגות ובכללן המפלגה הסוציאליסטית הבולגרית עלה בידי פטקוב להקים קואליציה, ללא תמיכת מפלגתו של בויקו בוריסוב. ב-13 בדצמבר 2021 זכתה ממשלתו של פטקוב לאמון הפרלמנט ברוב של 134 תומכים לעומת 104 מתנגדים.
ממשלתו קרסה ביוני 2022, ושר העבודה לשעבר גלב דונב מונה לעמוד בראש ממשלת המעבר ב-2 באוגוסט 2022.
הערות שוליים

↑  רויטרס‏, בולגריה: בחירות פרלמנטריות רביעיות בשנתיים ייערכו ב-2 באוקטובר, באתר וואלה, 1 באוגוסט 2022.
| ראשי ממשלת בולגריה |
| --- | --- | --- |
| נסיכות וממלכת בולגריה (1878-1946) | טודור בורמוב • קלמנט טרנובסקי • דראגן צאנקוב • פטקו קרבלוב • יוהאן קזימיר ארנרוט • אלכסנדר באטנברג • לאוניד סובולב • דראגן צאנקוב • פטקו קרבלוב • קלמנט טרנובסקי • פטקו קרבלוב • וסיל רדוסלאבוב • קונסטנטין סטואילוב • סטפן סטאמבולוב •  קונסטנטין סטואילוב • דימיטר גרקוב • טודור איבנצ'וב • ראצ'ו פטרוב • פטקו קרבלוב • סטויאן דאנב • ראצ'ו פטרוב • דימיטר פטקוב • דימיטר סטאנצ'וב • פטר גודב • אלכסנדר מלינוב • איוון גשוב • סטויאן דאנב • וסיל רדוסלאבוב • אלכסנדר מלינוב •  תאודור תאודורוב • אלכסנדר סטמבוליסקי • אלכסנדר צאנקוב • אנדריי ליאפצ'ב • אלכסנדר מלינוב • ניקולה מושאנוב • קימון גאורגייב • פנצ'ו זלאטב • אנדריי טושב • גאורגי קיוסאיבנוב • בוגדאן פילוב • דוברי בוז'ילוב • איוון בגריאנוב • קונסטנטין מוראבייב • קימון גאורגייב |          |
| הרפובליקה העממית הבולגרית | קימון גאורגייב • גאורגי דימיטרוב • וסיל קולארוב • וולקו צ'רבנקוב • אנטון יוגוב • טודור ז'יבקוב • סטאנקו טודורוב • גרישה פיליפוב • גאורגי אטנסוב • אנדריי לוקאנוב |          |
| בולגריה (מאז 1990) | אנדריי לוקאנוב • דימיטר פופוב • פיליפ דימיטרוב • ליובן ברוב • רנטה אינג'ובה • ז'אן וידנוב • סטפן סופיאנסקי • איוואן קוסטוב • סימאון סקסקובורגותסקי • סרגיי סטאנישב • בויקו בוריסוב • מארין רייקוב • פלמן אורשרסקי • גאורגי בליזנאשקי • בויקו בוריסוב • אוגניאן גרג'יקוב • בויקו בוריסוב • סטפן יאנב • קיריל פטקוב • גלב דונב • ניקולאי דנקוב • דימיטר גלבצ'ב |          |
| 0 | 1 | 2 |
| --- | --- | --- |
| הקודם: סטפן יאנב | ראש ממשלת בולגריה  13 בדצמבר 2021 - 2 באוגוסט 2022 | הבא: גלב דונב |
| --- | --- |
בקרת זהויות :  GND: 1260632768  VIAF: 6479165628854842480001   WorldCat (עם VIAF): 6479165628854842480001